Næst seinasta vikuskiftið var møtirøð í Berøa í Saltangará, sum varð skipað við bæði uppbyggingarmøtum og evangeliskum møtum. Brøðrasamkomurnar gera mun á uppbyggingarmøtum og evangeliskum møtum, men tað ger man nokk eisini í øðrum samkomum: Eitt uppbyggingarmøti er eitt møti, har eitthvørt evni úr bíbliuni verður tala um, sum kann vera kristnum fólki til andaliga uppbygging og styrki í trúnni. Eitt slíkt møti kann eisini vera sum ein bíbliutími, ella enntá sum ein fyrilestur. Tað er bundið av hvussu viðkomandi talari leggur evni fram. Evangeliskt møti er eitt møti, har útgangspunktið er, at onkur ella fleiri eru á møtinum, sum ikki enn hava havt eitt persónligt trúarmøti við Jesus Kristus. Einfaldi boðskapurin um hví Jesus doyði og reis upp verður kunngjørdur við talu, vitnisburði og evangeliskum sangum. Tey, sum tala og vitna, gera áhoyrarunum greitt, at tað er neyðugt at trúgva persónliga á Kristus, um ein skal verða frelstur og koma heim í Himmalin. “ Hann vildu fedrar okkara ikki akta, men koyrdu hann frá sær og vendu sær í hjarta sínum til Egyptalands.” (Samanhang/kontekst: Áp. Stundum hugsaðu tey aftur um tíðina í Egyptalandi, og høvdu hug at góðskriva síni gomlu tilveru í Egyptalandi nógv góð minnir, men gloymdu samstundis, at tað var har tey vóru trælir og fangar, og at tey als eingi rættindir høvdu av nøkrum slag, men vóru vanvird av øllum, og at teirra støða í Egyptalandi bara gjørdist verri og verri.